《山居即事》
宋代·何梦桂

分得南窗与世违，坐消白昼乐清时。楼头秋意一声笛，镜里岁清双鬓丝。

绿水放教通竹径，清风招不下梧枝。心期自得难为说，白鸟青山是己知。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。